|  |  |  |
| --- | --- | --- |
| Eurofins Vetcontrol Kft. Állategészségügyi vizsgáló laboratóriuma | ***Formanyomtatványok*** | **F24-A** |

**Eurofins Vetcontrol**

**Kitöltési útmutató- MIKROBIOLÓGIAI VIZSGÁLATI MEGRENDELŐHÖZ**

***Telep adatai:*** Annak a telephelynek az adatait kell ide beírni (telep neve, címe, hrsz.), ahonnan a beküldött minta(ák) származnak. Fontos a **kapcsolattartó neve és elérhetősége** az esetlegesen felmerülő kérdések miatt. Azt a személyt érdemes megjelölni, aki információkat tud adni a labor számára a mintákkal és az állománnyal kapcsolatban.

***Költségviselő/Számlázás adatai:*** Név: cég/ egyéni vállalkozó/ magánszemély neve. Ha megegyezik a telep adataival, akkor ide csak az adószámot kell beírni.

***Laboratóriumi vizsgálati azonosító:*** Minden szürkével kijelölt részt a laboratórium tölt ki! A beérkező minta a laboratórium nyilvántartásában kap egy sorszámot, ami az adott mintát azonosítja.

***MVH regisztrációs száma:*** A Mezőgazdasági és Vidékfejlesztési Hivatal ügyfélnyilvántartásában szereplő regisztrációs szám, amely a telepet azonosítja.

***148/2007. FVM rendelet szerinti határozat sz.:*** A 148/2007. (XII. 8.) FVM rendelet az egyes állatbetegségek megelőzésével, illetve leküzdésével kapcsolatos támogatások igénylésének és kifizetésének rendjéről szóló rendelet alapján igénybe vett támogatásra vonatkozó határozat szám, mely alapján lehívható a támogatás.

***Tartási hely azonosító:*** Az állattartó telep tartási hely azonosítója.

***Tenyészetkód:*** A Tenyészet Információs Rendszerben a tenyészetet azonosító kód.

***Mintát beküldő személy (állatorvos) adatai:*** A beküldő állatorvos elérhetőségei,

ha a mintát beküldő személy megegyezik a telepi kapcsolattartóval, akkor elég csak az egyik helyen kitölteni.

***Állományra vonatkozó információk***

Ebben a blokkban a mintázott állományra vonatkozó információkra kérdezünk rá, ami támpontot ad az esetlegesen felmerülő betegségek diagnosztikájában, ami nagyban függ az állatfajtól, kortól, hasznosítási iránytól, tartásmódtól.

***Állatfaj:*** **Aláhúzással vagy bekarikázással** jelölje, hogy mely állatfajból származik a minta. A felsoroláson kívüli más állatfajt az **egyéb** fülbe kell beírni.

***Hasznosítási irány:* Aláhúzással vagy bekarikázással** jelölje az adott állatfaj hasznosítási irányát, a tartás célját: broiler, árutojó, tej, hús …stb. A vastaggal keretezett részek összetartoznak. A juh a kecske és a ló esetén szabadon beírható ez a terület.

***Tartásmód:*** Kérjük bejelölni vagy kitölteni az állomány tartásmódját.

***Állomány kora/Telepítés dátuma:*** Kérjük az állomány életkorát beírni, abban az esetben, ha ez az egész állományra értelmezhető. Pl.: házi tyúk- broiler- 21 napos. Ló- hobby- 23 éves. Szarvasmarha és sertés esetében csak a korcsoport megadása szükséges.

***Állomány létszáma:*** A mintázott állomány nagyságát kérjük beírni, amit adott tartási helyen tartanak.

***Kórelőzményi adatok:*** Kérjük kitölteni az adott állományra vonatkozóan, hogy milyen tüneteket tapasztalnak (pl. hasmenés, tüsszögés), van-e elhullás, mekkora az elhullás, történt-e valami változás az elmúlt héten, pl.: takarmányváltás, változott-e az állomány viselkedése, víz- és takarmányfogyasztása, milyen vakcinázást alkalmaznak és mikor.

***A beküldött mintá(k)ra vonatkozó információk:***

Ebben a blokkban az adott állattartó telepről származó mintákra vonatkozó információkkal kell kitölteni a megrendelőt.

***A minta feladásának, a vizsgálatok megrendelésének dátuma:*** Azt a dátumot kell írni, amikor az összekészített minta átadásra kerül a mintaszállítónak.

***Laborba érkezés dátuma:*** **A labor** **adminisztrátora tölti ki** a minta beérkezésének napján.

**A MINTA:**

***sorszáma:*** A beküldött minták darabszáma, megadva a lehetőséget, hogy többféle mintát lehessen küldeni, többféle vizsgálatra.

***A - típusa:*** A minta típusa a legördülő fülből kiválasztható: *higiéniai minta, alompapír és útihulla, környezeti taposó minta, elhullás, tej, méhváladék, bélsár, orrtampon, szerv, egyéb*

***Mintavétel***

***B - helye:*** Egy telephelyen belüli egységekre vonatkozik a mintavétel hely. Ha egy költségviselőnek több telephelye van, akkor telephelyenként **külön-külön megrendelőt kell kitölteni**. Ez fontos a 148-as támogatás igényléséhez és a pontos eredményközléshez is! A különböző mintatípusok egy

telephelyen belül, de különböző mintavételi helyekről származhatnak, ezért ez mintánként kitöltendő. Ha azonos a mintavételi hely minden minta esetében, akkor elég egyszer kitölteni. Pl.: *higiéniai minta- 1. ól etetőgarat, alompapír-útihulla - LKF- 573 kamion;*

*tej minta- 6458 tehén jobb hátsó tőgynegyed*.

***C - ideje:*** Mivel egy mikrobiológiai megrendelőn több mintatípus is rögzítésre kerül(het), ezért fontos, hogy minden mintához a mintavétel ideje rögzítve legyen. Pl.: higiéniai minta - 2022.07.15., alompapír-útihulla - 2022.07.16. 3 napos elhullás 2022.07.19. Ahol indokolt - és a vizsgálat megkívánja - pontos óra: perc bontásban is feltüntethető a mintavétel ideje.

***Elég csak mintatípusonként, illetve eltérő mintavételi helyenként kitölteni a mintavétel idejét!***

***KÉRT VIZSGÁLATOK***

A számokkal jelölt oszlopokban találhatók a vizsgálatok, melyek a feltüntetett mintatípusokhoz kérhetők. A megrendelő lehetővé teszi, hogy több mintából többféle vizsgálat vagy egy mintából többféle vizsgálat is kérhető legyen.

***Kérjük X -el jelölje a kért vizsgálatot.***

***1 – Fertőtlenítés hatékonyság vizsgálat****:*

Az állattartó telepeken a szerviz periódus végén ­­- a fertőtlenítés hatékonyságának vizsgálatára -**higiéniai mintavétel indokolt**. Ebben a vizsgálatban E. coli, Salmonella, összcsíraszám valamint Staphylo- és Streptococcus kimutatás történik. A mintavétel az **E. coli és Salmonella** esetén azonos: környezeti ***törlet/tamponminta***, az ***összcsíraszám*** vizsgálatot ***fiziológiás sóoldat****ba* mártott tamponos **törletmintából** végezzük, amit a fiziológiás sóoldatban kérünk tárolni.

A vizsgálat ideje: 3-5 nap.

***2 – Salmonella spp. kimutatás****:*

Salmonella kimutatás történhet állatfogadásakor a szállítójárműről és szállítódobozokról vett ***törlet/tamponmintákból***, ***alompapír* és *útihulla*** mintákból, ***környezeti*** ***taposó***mintákból, illetve állatfajtól függetlenül ***bélsár*** mintákból.

A vizsgálat ideje 5 nap, amit kérünk a vizsgálat időzítésénél figyelembe venni!

***3 – Bakteriológiai tenyésztés****:*

A beküldött mintákat (elhullás, szerv, tampon, tej) táptalajokra oltjuk ki, baktériumok izolálása céljából.

***A bakteriális tenyésztés után kérhető a kimutatott kórokozó antibiotikum-érzékenység vizsgálat:***

***4 – AMR Koronggal (Antimikrobiális rezisztencia vizsgálat korongdiffúziós módszerrel):***

Ezzel a módszer megadjuk, hogy az adott baktérium melyik antibiotikumra milyen érzékenységet mutat: érzékeny, mérsékelten érzékeny és rezisztens kategóriákban feltüntetve. Ez a vizsgálat olcsóbb de kevesebb információt szolgáltat, mint a MIC vizsgálat, de alkalmas a hatóanyag kiválasztásához.

***5 – AMR MIC (Antimikrobiális rezisztencia minimális gátló koncentráció meghatározása):***

A MIC és a PK/PD analízis (PK/PD- farmakokinetikai és farmakodinámiás analízis) terápiás javaslatot szolgáltat, mellyel célzott és pontos antibakteriális terápiát tudnak alkalmazni a haszonállattartó telepen. Nemcsak a hatóanyag választásban segít, hanem a hatékony koncentráció, adagolás és kezelési idő meghatározásában is. Legalább negyedévente érdemes egy MIC vizsgálatot kérni a helyi mikroflórában bekövetkezett esetleges változások miatt.

***6 – Mastitis diagnosztika***: A **Mastitis diagnosztikai vizsgálat megjelölése tartalmazza a Prototheca -, Staphylococcus** vizsgálatot is.

A mintavétel dátumát elég egyszer kitölteni, ha az összes minta egy napon lett levéve. A mintavétel helyéhez az adott állat fülszámát és a tejminta származását (tőgynegyed) kell feltüntetni.

***7 – Prototheca + Staphylococcus:*** Együtt kérhető aPrototheca alga és a Staphylococcus vizsgálat.

***8 – Prototheca:*** Külön kérhető a Prototheca alga kimutatása.

***Laboratóriumi vizsgálati szám:*** **Labor tölti ki!**

Elektronikus kitöltés: A cellák lefelé bővíthetőek, így egy megrendelővel beküldhető az összes minta még tejminták esetében is a minták azonosíthatóságának biztosításával.

Papír alapú kitöltés: A mikrobiológiai vizsgálatok közül a fertőtlenítés hatékonyság, a Salmonella spp. kimutatás és az antimikrobiális-rezisztencia vizsgálat akkreditált!

***Állatfajok szerinti sajátosságok a kitöltésben:***

**BAROMFI**: Az állatfajnál kiválasztani vagy beírni a mintázott baromfiállomány faját, hasznosítási irányát, korát, létszámát és a tartásmódot.

Kórelőzményi adatoknál érdemes megadni a laboratóriumi vizsgálat indokát, a tapasztalt tüneteket, elváltozásokat.

***A KÉRT VIZSGÁLATOK*** *alatt válassza ki a vizsgálat irányát:*

• 1. oszlopot higiéniai vizsgálatnál kell jelölni

• 2. oszlopot csak akkor kell jelölni, ha a 180/2009. rendelet alapján kér Salmonella kimutatást.

Pl. a szállítás előtt 3 héttel esedékes Salmonella kimutatás esetén

• 3. oszlopot a beküldött elhullásból vagy szervmintákból végzett bakteriológiai vizsgálat esetén kell kitölteni

• 4. oszlopot akkor jelölje, ha a bakteriológiai tenyésztés eredményeként kapott kórokozóból korongdiffúziós módszerrel szeretne antibiotikum-érzékenységi vizsgálatot kérni

• 5. oszlopot akkor jelölje, ha a bakteriológiai tenyésztés eredményeként kapott kórokozóból minimális gátló koncentráció meghatározásával szeretne antibiotikum-érzékenységi vizsgálatot kérni

• a 6., 7. és 8. oszloppal baromfis megrendelőként NINCS dolga!

 **A kért vizsgálatokat X-el jelölje.**

***SZARVASMARHA***:

Az állatfajok közül kérjük kiválasztani a szarvasmarhát, beírni a mintázott állomány korát és létszámát. Nem kötelező kitölteni szarvasmarha esetén a hasznosítás irányát és a tartás módját. Kórelőzményi adatoknál érdemes megadni a laboratóriumi vizsgálat indokát, a tapasztalt tüneteket, elváltozásokat.

***A KÉRT VIZSGÁLATOK*** *alatt válassza ki a vizsgálat irányát*:

• 1. oszlopot higiéniai vizsgálatnál kell jelölni

• 2. oszlopot csak akkor kell jelölni, ha kér Salmonella spp. kimutatást

• 3. oszlopot a beküldött mintákból (bélsár, légcső váladék, vizelet, orrtampon, szervek) végzett

 bakteriológiai vizsgálat esetén kell kitölteni

• 4. oszlopot akkor jelölje, ha a bakteriológiai tenyésztés eredményeként kapott kórokozóból korongdiffúziós módszerrel szeretne antibiotikum-érzékenységi vizsgálatot kérni

• 5. oszlopot akkor jelölje, ha a bakteriológiai tenyésztés eredményeként kapott kórokozóból minimális gátló koncentráció meghatározásával szeretne antibiotikum-érzékenységi vizsgálatot kérni

• 6. oszlopot akkor jelölje, ha tejmintákból szeretne Mastitis vizsgálatot

• ***MAstitis vizsgálat esetén*** csak a 6., 7. és 8. oszlopok közül kell választani!

A 4 és az 5 oszlop kitöltése Mastitis vizsgálat esetén is fontos.

• 7. oszlopot akkor jelölje, ha tejmintákból csak Prototheca + Staphylococcus kimutatást kér Staphylococcus esetén is kell választani a 4. és 5. oszlop közül

• 8. oszlopot akkor jelölje, ha tejmintákból csak Prototheca kimutatást kér

 a **kért vizsgálatokat X-el jelölje.**

***SERTÉS***:

Az állatfajok közül kérjük kiválasztani a sertést, beírni a mintázott állomány korát és létszámát.

Nem kötelező kitölteni sertés esetén a hasznosítás irányát és a tartás módját. Kórelőzményi adatoknál érdemes megadni a laboratóriumi vizsgálat okát, a tapasztalt tüneteket, elváltozásokat.

***A KÉRT VIZSGÁLATOK*** *alatt válassza ki a vizsgálat irányát:*

• 1. oszlopot ól higiéniai vizsgálatnál kell jelölni

• 2. oszlopot csak akkor kell jelölni, ha kér Salmonella kimutatást

• 3. oszlopot a beküldött mintákból (bélsár, légcső váladék, vizelet, orrtampon, bélsár tampon,szervek) végzett bakteriológiai vizsgálat esetén kell kitölteni

• 4. oszlopot akkor jelölje, ha a bakteriológiai tenyésztés eredményeként kapott kórokozóból korongdiffúziós módszerrel szeretne antibiotikum-érzékenységi vizsgálatot kérni

• 5. oszlopot akkor jelölje, ha a bakteriológiai tenyésztés eredményeként kapott kórokozóból minimális gátló koncentráció meghatározásával szeretne antibiotikum-érzékenységi vizsgálatot kérni • A 6., 7. és 8. oszloppal baromfis megrendelőként NINCS dolga!

**A kért vizsgálatokat X-el jelölje.**

***JUH, KECSKE***:

Az állatfajok közül kérjük kiválasztani a juh/kecske-t, beírni a mintázott állomány korát és létszámát. Juh/kecske esetén a hasznosítás irányát és a tartás módját kérjük kitölteni. Kórelőzményi adatoknál érdemes megadni a laboratóriumi vizsgálat indokát, a tapasztalt tüneteket, elváltozásokat.

***A KÉRT VIZSGÁLATOK*** *alatt válassza ki a vizsgálat irányát:*

• 1. oszlopot higiéniai vizsgálatnál kell jelölni

• 2. oszlopot csak akkor kell jelölni, ha kér Salmonella spp. kimutatást

• 3. oszlopot a beküldött mintákból (bélsár, légcső váladék, vizelet, orrtampon, szervek) végzett bakteriológiai vizsgálat esetén kell kitölteni

• 4. oszlopot akkor jelölje, ha a bakteriológiai tenyésztés eredményeként kapott kórokozóból korongdiffúziós módszerrel szeretne antibiotikum-érzékenységi vizsgálatot kérni

• 5. oszlopot akkor jelölje, ha a bakteriológiai tenyésztés eredményeként kapott kórokozóból minimális gátló koncentráció meghatározásával szeretne antibiotikum-érzékenységi vizsgálatot kérni

• 6. oszlopot akkor jelölje, ha tejmintákból szeretne Mastitis vizsgálatot

• ***MAstitis vizsgálat esetén*** csak a 6., 7. és 8. oszlopok közül kell választani!

A 4 és az 5 oszlop kitöltése Mastitis vizsgálat esetén is fontos.

 • 7. oszlopot akkor jelölje, ha tejmintákból csak Prototheca + Staphylococcus kimutatást kér, Staphylococcus esetén is kell választani a 4. és 5. oszlop közül

• 8. oszlopot akkor jelölje, ha tejmintákból csak Prototheca kimutatást kér

**a kért vizsgálatokat X-el jelölje.**

***LÓ:***

Az állatfajok közül kérjük kiválasztani a lovat, beírni az útlevél számát, az állat korát. Válassza ki a hasznosítás irányát. Kórelőzményi adatoknál érdemes megadni a laboratóriumi vizsgálat indokát, a tapasztalt tüneteket, elváltozásokat.

***A KÉRT VIZSGÁLATOK*** *alatt válassza ki a vizsgálat irányát*:

• 1. oszlopot ól higiéniai vizsgálatnál kell jelölni

• 2. oszlopot csak akkor kell jelöljni, ha kér Salmonella kimutatást

• 3. oszlopot a beküldött mintákból (bélsár, légcső váladék, vizelet, orrtampon, bélsár tampon,szervek) végzett bakteriológiai vizsgálat esetén kell kitölteni

• 4. oszlopot akkor jelölje, ha a bakteriológiai tenyésztés eredményeként kapott kórokozóból korongdiffúziós módszerrel szeretne antibiotikum-érzékenységi vizsgálatot kérni

• 5. oszlopot akkor jelölje, ha a bakteriológiai tenyésztés eredményeként kapott kórokozóból minimális gátló koncentráció meghatározásával szeretne antibiotikum-érzékenységi vizsgálatot kérni. • A 6., 7. és 8. oszloppal baromfis megrendelőként NINCS dolga!

**A kért vizsgálatokat X-el jelölje.**

|  |  |  |
| --- | --- | --- |
| Eurofins Vetcontrol Kft. Állategészségügyi vizsgáló laboratóriuma | ***Formanyomtatványok*** | **F24-A** |

|  |  |  |
| --- | --- | --- |
| 2022.08.09. | 1. kiadás/1.verzió | oldal 2 / 6 |
| Kiadta:Végh János | Jóváhagyta: Fornyos Kinga |